CELEX: 32009R0718
Language: sk
Date: 2009-08-04 00:00:00
Title: Nariadenie Komisie (ES) č. 718/2009 zo 4. augusta 2009 o zatriedení určitého tovaru do kombinovanej nomenklatúry

7.8.2009   
            
            
               SK
            
            
               Úradný vestník Európskej únie
            
            
               L 205/7
            
         
      NARIADENIE KOMISIE (ES) č. 718/2009
   zo 4. augusta 2009
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel tovar opísaný v stĺpci 1 tabuľky uvedenej v prílohe by sa mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je vhodné ustanoviť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2009
      
         
            Za Komisiu
         
         Ján FIGEĽ
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Štvorkolesové vozidlo s elektrickým motorom poháňaným dvomi nabíjateľnými 12 V batériami. Vozidlo má šírku približne 48 cm, dĺžku 99 cm a výšku 58 cm (so sklopeným operadlom), má celkovú hmotnosť približne 34,5 kg bez batérií. Jeho maximálna nosnosť je približne 115 kg.
                              Vozidlo má tieto charakteristické časti:
                              
                                          —
                                       
                                       
                                          vodorovná základňa spájajúca prednú a zadnú časť,
                                       
                                    
                                          —
                                       
                                       
                                          malé kolesá (približne 2,5 × 19,0 cm) s nepriepustnými pneumatikami,
                                       
                                    
                                          —
                                       
                                       
                                          nastaviteľné sedadlo bez opierok na ruky a držadiel, ktorého výšku možno nastaviť do jednej z dvoch polôh a
                                       
                                    
                                          —
                                       
                                       
                                          stĺpik riadenia, ktorý možno sklápať.
                                       
                                    Stĺpik riadenia má malú ovládaciu jednotku, ktorá obsahuje spínací kontakt, klaksón, displej na zobrazenie výstupného výkonu batérie a tlačidlo na úpravu maximálnej rýchlosti.
                              Vozidlo má dve páčky, ktoré sa ovládajú palcami a slúžia na zrýchľovanie, brzdenie a spätný chod. V zadnej časti vozidla sú kolesá proti prevráteniu vozidla. Vozidlo má elektronický duálny brzdový systém.
                              Keď sú batérie vozidla úplne nabité, jeho maximálny dojazd je približne 16 kilometrov a môže dosiahnuť maximálnu rýchlosť približne 6,5 km/h.
                              Vozidlo sa dá rozložiť na štyri ľahké komponenty. Je určené na domáce použitie, na chodníkoch a vo verejných priestoroch na také činnosti, ako napríklad nakupovanie.
                              
                                  (1) Pozri obr. 1.
                           
                        
               
                  8703 10 18
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov KN 8703, 8703 10 a 8703 10 18.
                  Ide o špeciálny typ vozidla na prepravu osôb.
                  Zatriedenie do položky 8713 je vylúčené, keďže vozidlo nie je špeciálne konštruované na prepravu zdravotne postihnutých osôb a nemá špeciálne vybavenie na zmiernenie zdravotného postihnutia. (Pozri aj vysvetlivky harmonizovaného systému k položke 8713 a vysvetlivky kombinovanej nomenklatúry k podpoložke 8713 90 00.).
                  Vozidlo sa má z tohto dôvodu zatriediť pod číselný znak KN 8703 10 18 ako motorové vozidlo určené hlavne na prepravu osôb.
               
            
                  
                              2.
                           
                           
                              Trojkolesové vozidlo s elektrickým motorom poháňaným dvomi nabíjateľnými 12 V batériami. Vozidlo má šírku približne 61 cm, dĺžku 120 cm a výšku 76 cm (so sklopeným operadlom), má celkovú hmotnosť (bez batérií) približne 46 kg. Jeho maximálna nosnosť je približne 160 kg.
                              Vozidlo má tieto charakteristické časti:
                              
                                          —
                                       
                                       
                                          vodorovná základňa spájajúca prednú a zadnú časť,
                                       
                                    
                                          —
                                       
                                       
                                          malé kolesá (približne 8,9 × 25,4 cm) s nepriepustnými pneumatikami,
                                       
                                    
                                          —
                                       
                                       
                                          nastaviteľné sedadlo s opierkami na ruky a držadlami, ktorého výšku možno nastaviť do jednej z troch polôh, a
                                       
                                    
                                          —
                                       
                                       
                                          stĺpik riadenia, ktorý možno sklápať.
                                       
                                    Stĺpik riadenia má malú ovládaciu jednotku, ktorá obsahuje merač batérie, spínací kontakt, tlačidlá na zapnutie svetiel, klaksón a tlačidlo na úpravu maximálnej rýchlosti.
                              Vozidlo má dve páčky, ktoré sa ovládajú palcami a slúžia na zrýchľovanie, brzdenie a spätný chod. V zadnej časti vozidla sú kolesá proti prevráteniu vozidla. Má elektronický duálny brzdový systém.
                              Keď sú batérie vozidla úplne nabité, jeho maximálny dojazd je približne 40 kilometrov a môže dosiahnuť maximálnu rýchlosť približne 8 km/h.
                              Vozidlo sa dá rozložiť na sedem ľahkých komponentov. Je určené na domáce použitie, na chodníkoch a vo verejných priestoroch na také činnosti, ako napríklad nakupovanie.
                              
                                  (1) Pozri obr. 2.
                           
                        
               
                  8703 10 18
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením kódov KN 8703, 8703 10 a 8703 10 18.
                  Ide o špeciálny typ vozidla na prepravu osôb.
                  Zatriedenie do položky 8713 je vylúčené, keďže vozidlo nie je špeciálne konštruované na prepravu zdravotne postihnutých osôb a nemá špeciálne vybavenie na zmiernenie zdravotného postihnutia. (Pozri aj vysvetlivky harmonizovaného systému k položke 8713 a vysvetlivky kombinovanej nomenklatúry k podpoložke 8713 90 00.).
                  Vozidlo sa má z tohto dôvodu zatriediť pod číselný znak KN 8703 10 18 ako motorové vozidlo určené hlavne na prepravu osôb.
               
            
         
      
                  
                     
               
               
                  
                     
               
            
         (1)  Obrázky slúžia výlučne na informačné účely.